Rady týkajúce sa univerzálnych liekov proti bolesti
Rady týkajúce sa univerzálnych liekov proti bolesti, ktoré pomáhajú pri kŕčoch v bruchu (aj pri menštruačných bolestiach)/bolesti hlavy. 

Bol by som vám vďačný, keby ste mohli odporučiť niekoľko rôznych značiek piluliek
Dobrý deň,
Ďakujeme za vašu otázku. Na trhu máme množstvo účinných látok, ktoré sa používajú na tlmenie bolesti rôzneho charakteru či pôvodu. Medzi základné patrí
paracetamol
,
ibuprofén
a
kyselina acetylsalicylová
. Nachádzajú sa v liekoch buď samostatne alebo v kombinácií s inými zložkami pre zosilnenie ich účinku.
Taktiež máme lieky, kde je ich kombinácia s účinnými látkami na uvoľnenie kŕčov hladkého svalstva a úľavu pri bolestiach spojených s menštruáciou. Príkladom takého lieku je
Panadol Femina
. Odporúčané dávkovanie je závislé od hmotnosti osoby a odstup medzi jednotlivými dávkami má byť minimálne 8 hodín. Maximálna denná dávka je 6 tabliet.
Na uvoľnenie kŕčov hladkého svalstva tráviaceho traktu (pri problémoch so žlčníkom a žlčovými cestami, pri žalúdočných a dvanástnikových vredoch, zápale sliznice žalúdka) je vhodný liek
No-spa
. Okrem toho sa používa aj ako pomocná liečba pri zvieravých bolestiach hlavy či bolestivej menštruácii. Dávkovanie pre dospelých je 3-6 tabliet v 2-3 oddelených dávkach.
Voľba vhodného lieku je však závislá od niekoľkých faktorov. Je to napríklad zdravotný stav a vek pacienta, iné užívané lieky, lokalizácia a typ bolesti, dĺžka liečby a mnohé iné. Keďže nepoznám váš celkový zdravotný stav, odporúčam vám navštíviť kamennú lekáreň Dr. Max, kde vám naši kolegovia radi pomôžu. V prípade potreby môžete tiež využiť možnosť lekárnik na telefóne, ktorý je k dispozícii počas pracovných dní 10:00 - 15:00 hod. na telefonnom čísle 0800 60 60 70.
Prajem pekný zvyšok dňa.
S pozdravom
Mgr. Tamara Jakúbeková